অভিযানে পটুয়াখালীতে ৮০ মণ জাটকা জব্দ ·
প্রচ্ছদ » দেশ » অভিযানে পটুয়াখালীতে ৮০ মণ জাটকা জব্দ
অভিযানে পটুয়াখালীতে ৮০ মণ জাটকা জব্দ
পটুয়াখালী সেতুর টোল প্লাজা থেকে ৮০ মণ জাটকাসহ একটি ট্রাক আটক করেছে র‌্যাব-৮ পটুয়াখালী ক্যাম্পের সদস্যরা। এ সময় অবৈধ জাটকা পাচারের অভিযোগে দুই জনকে আটক করে র‌্যাব।
র‌্যাব-৮ পটুয়াখালী ক্যাম্পের কমান্ডার সুরত আলম জানান,গোপন সংবাদের ভিত্তিতে ভোররাতে পটুয়াখালী সেতুর দক্ষিণ প্রান্তের টোল প্লাজায় অভিযান চালায় র‌্যাব। এ সময় কুয়াকাটা থেকে ঢাকায় পাচারের উদ্দেশে যাত্রা করে ট্রাকটি আটক করে তারা।
ট্রাকে তল্লাশি চালিয়ে র‌্যাব এ সময় ৮০ মণ জাটকা ও দুইজন পাচারকারীকে আটক করে। পরে ভ্রাম্যমান আদালতের মাধ্যমে জাটকা স্থানীয় দুস্থ মানুষ ও বিভিন্ন ইয়াতিমখানা ও লিল্লাহ বোর্ডিংয়ে বিতরণ করা হয়। আটককৃত জাটকার বাজার মূল্য ১০ লক্ষাধিক টাকা বলে জানান র‌্যাব।
ধর্ষণ মামলায় গ্রেফতার আ.লীগ নেতাকে ৪ ঘণ্টা পর ছেড়ে দিলেন ওসি